Diana Danielle

**Diana Danielle Danny Beeson** (lahir 22 November 1991) merupakan seorang pelakon wanita Malaysia kelahiran Amerika Syarikat. Beliau mula dikenali umum menerusi filem sulung lakonannya ***Idola*** (2002) dan telah membintangi beberapa drama TV termasuk ***Airmata Maria*** (2007) dan ***Raisha*** (2017-2018).

## Kehidupan awal
Beliau dilahirkan di Houston, Texas, Amerika Syarikat pada 22 November 1991. Diana merupakan anak tunggal kepada pasangan Norsiah Ramli yang berketurunan Melayu dan Danny Beeson yang juga merupakan warganegara Amerika Syarikat. Beliau kembali ke Malaysia pada usia awal selepas ibu bapanya bercerai; Diana dibesarkan di George Town, Pulau Pinang, iaitu kampung halaman ibunya. Beliau mempunyai seorang adik angkat lelaki  bernama Halley Hayden yang dilahirkan pada 2008.

## Kerjaya
Diana memulakan kerjaya lakonan secara kebetulan dan memenuhi permintaan untuk pelbagai pekerjaan seperti peragaan, nyanyian dan muncul dalam iklan televisyen. Bakat beliau dikesan oleh pelakon Norman Hakim ketika beliau mengunjungi keluarganya ketika Diana berusia 9 tahun, dan seterusnya muncul bersama filem pertama lakonannya, ***Idola*** (2002) arahan Aziz M. Osman yang mana Diana menjayakan peranan sebagai Mira Melissa Muqriz. Diana paling dikenali menerusi peranannya sebagai Maria dalam drama **TV3** ***Airmata Maria*** terbitan Skop Productions. Diana ketika itu hanya berusia 14 tahun ketika beliau diberi peranan yang berumur 20 tahun.

Beliau telah membintangi beberapa drama TV termasuk ***Gol & Gincu The Series*** (2006-07), ***Farah Syakira*** (2008) dan ***Di Sebalik Wajah*** dan beberapa lain lagi.

Beliau berlakon di samping Syamsul Yusof, Aaron Aziz, Farid Kamil dan Fasha Sandha menerusi filem aksi perlumbaan kereta, ***Evolusi KL Drift*** arahan Syamsul. Pada tahun 2009, beliau muncul dalam filem kerohanian arahan Bade Hj. Azmi ***Maut*** bersama Liyana Jasmay. Juga pada tahun sama, beliau muncul sebagai Aisyah dalam filem ***Bohsia: Jangan Pilih Jalan Hitam*** lakonan Syamsul, Shaheizy Sam, Nabila Huda dan Salina Saibi. Diana mengumumkan menarik diri dari membintangi *[[Evolusi KL Drift 2]]*, turut menarik diri ialah Fasha Sandha.

Pada tahun 2010, Diana memegang watak utama sebagai Ayu dalam filem fantasi ***Magika*** arahan Edry Abdul Halim. Pada tahun 2012, beliau memegang watak sebagai Jameela dalam filem ***Hantu Gangster*** arahan Namewee yang turut menyaksikan kali kedua beliau berlakon bersama pelakon sampingannya, Farid Kamil (kemudian menjadi suaminya).

Di hadapan umum, Diana tetap dekat dengan peminatnya di Facebook dengan kemas kini teratur (dalam bahasa Melayu dan Inggeris) mengenai perkembangan kerjayanya dan banyak lagi. Beliau mempunyai lebih 1.1 juta peminat (dan mengira) mengikutinya di Facebook. Diana baru-baru ini berpindah ke Australia pada awal 2013 untuk melanjutkan pengajiannya dalam bidang seni halus. Beliau ialah pelajar di Institut Seni Dramatik Kebangsaan di Sydney, Australia.

Bersama Nad Zainal, Mila Jirin dan Sara Ali, Diana membintangi filem komedi muzikal seram, ***Kami Histeria*** arahan Shamyl Othman terbitan Redfilms yang ditayangkan pada 6 Februari 2014. Diana memegang watak sebagai Laila, salah seorang ahli kumpulan Histeria.

Pada 24 November 2016, Diana memegang watak sebagai Nina dalam filem ***Hanyut*** arahan U-Wei Hj Saari adapatasi dari novel tulisan Joseph Conrad yang bertajuk, *[[Almayer's Folly]]*. Dalam satu temuramah, Diana mengakui beliau sedar bahawa sesetengah orang melihatnya menjaringkan bahagian itu kerana penampilannya.

Pada April 2017, Diana melancarkan single terbaru bertajuk "Tentang Kita". Beliau membintangi bersama Aliff Aziz dalam drama *Di Sebalik Wajah* sebagai Nadia, seorang wanita yang bangkit dari kemalangan tanpa memori identiti atau masa lalu.

Diana memegang watak tajuk dalam siri drama ***Raisha*** yang bersiaran di **TV3** pada 13 September 2017. Ia mengisahkan Raisha, seorang gadis materialistik yang dilahirkan dari keluarga yang serba kesusahan. Beliau kembali menjayakan wataknya dalam kesinambungannya yang ditayangkan di TV3 pada 2018.

Diana mengacarakan rancangan *Kata Serasi* bersama Nazrudin Rahman yang bersiaran di **ntv7**. Beliau menjayakan watak utama bersama Ummi Nazeera dan pelakon asal filem  *[[Gol & Gincu (filem)|Gol & Gincu]]* Sazzy Falak dan Sharifah Amani dalam filem ***Gol & Gincu Vol. 2*** yang ditayangkan pada 25 Oktober 2018.

## Kehidupan peribadi
Sekitar tahun 2007, Diana yang pada masa itu masih berumur 16 tahun pernah menjalin hubungan dengan pelakon dan pengarah, Syamsul Yusof ketika sama-sama membintangi filem **Evolusi KL Drift**, namun berpisah pada 2009 akibat ketetapan perundangan dan kontroversi yang menyelubungi mereka. Beliau kemudiannya berkahwin dengan pelakon sampingannya dalam filem itu, Farid Kamil pada 3 November 2012 dan dikurniakan dua anak—Muhammad dan Nur Aurora. Beliau mengabadikan gambar lama mereka sekeluarga ketika meraikan Aidilfitri bersama Farid yang tidak dapat meraikan Aidilfitri bersama selepas dijatuhi hukuman penjara. Diana dan Farid telah bercerai pada Mac 2023 akibat perselisihan faham. Mereka secara sah berpisah pada 10 Ogos 2023. Pada 31 Ogos 2023, Farid dan Diana kembali rujuk sebagai suami isteri. Namun begitu, mereka berdua bercerai sekali lagi pada 24 Mac 2025 buat kali kedua.

## Filemografi

### Filem

### Drama

### Drama web

### Telefilem

### Televisyen

## Diskografi

### Single

## Endorsmen

* Fiorucci
* Volvo
* Watsons
* Pampers
* Shuemura
* Milo
* Hazeline Snow Vietnam Market
* Telecom I-talk

* Harian Metro
* Avon for Wish Perfume
* Fair and Lovely
* Bauch and Lomb 
* Kentucky Fried Chicken
* Binary Body Scrub
* T3 Body Wash

* F&N Soya Bean
* Raflesia Pearl
* Jeteine Hair Colour
* Tan&Tan Corporate Websites for hotel chain
* Tenaga Nasional
* Inner Shine for Brands
* Tuala Wanita

## Anugerah dan pencalonan

## Rujukan

## Pautan luar

*